**УПУТСТВО ЗА ПОДНОШЕЊЕ ПРИЈАВЕ НА**

**ЈАВНИ КОНКУРС**

**ЗА ДОДЕЛУ СПОРТСКЕ ОПРЕМЕ ЗА МЛАЂЕ КАТЕГОРИЈЕ ИЗ ОБЛАСТИ СПОРТА (РУКОМЕТ, КОШАРКА, ОДБОЈКА И ФУДБАЛ) НА ТЕРИТОРИЈИ ГРАДСКЕ ОПШТИНЕ ВОЖДОВАЦ ЗА 2016.ГОДИНУ**

**ЈУЛ, 2016. године**

**1. Општи подаци**

Јавни конкурс расписан је у складу са чланом 137. став 1. тачка 6. Законом о спорту („Службени гласник РС“, бр.24/11 и 99/11 – др.закони) и чланом 5. тачка 5. Одлуке о начину, мерилима и критеријумима за финансирање спортских програма и пројеката из буџета Градске општине Вождовац („Службени лист града Београда“, број 91/14) а која се односи на финансирање спорта из буџетских средстава.

**2. Ко има право да се пријави**

Право подношења пријаве имају правна лица која имају регистровано седиште на територији Градске oпштине Вождовац и то:

* спортске организације (спортски клубови и спортска друштва);
* друга правна лица регистрована за обављање спортских активности и спортских делатности.

**3. Конкурсна документација**

Подносилац пријаве је обавезан да достави следећу документацију у уредно попуњеном и у штампаном облику:

* Образац 1 - образац пријаве , који је прилогу ове конкурсне документације;
* фотокопија уверења (потврде, извода) да је спортска организација уписана у регистар код надлежног органа;
* фотокопију оснивачког акта (одлуке, уговора и сл.) или статута;
* као и другу документацију којом се доказује испуњење услова из тачке 4. овог упутства.

Пријаве се морају предати на обрасцу утврђеном у овој конкурној документацији са пратећом обавезном документацијом.

Није могуће накнадно вршити допуну тражене документације. Све непотпуне и неблаговремене пријаве неће се разматрати.

**4. Услови које подносилац програма мора да испуњава:**

* да има седиште на територији Градске општине Вождовац;
* извод из АПР-а, односно други доказ,
* да је претходно обављао делатност у области спорта за које је регистровано најмање две године
* Потврда Београдски грански савез
* да буде уписан у одговарајући регистар у складу са Законом
* извод из АПР-а, односно други доказ,
* да искључиво или претежно послује на недобитној основи, ако Законом није другачије одређено
* Оснивачки акт, Статут.....
* да испуњава услове за обављање спортских активности и делатности у складу са Законом,
* Образац 1
* да располаже стручним капацитетима.
* Да су чланови градских гранских савеза
* Потврда од градских гранских савеза

**Пријаве програма се неће разматрати ако:**

* је подносила цпријаве у поступку ликвидације, стечаја и под привременом забраном обављања делатности;
* је подносилац пријаве у блокади пословног рачуна, има пореске дугове или дугове према организацијама социјалног осигурања; и
* је подносилац пријаве у последње две године правноснажном одлуком кажњен за прекршај или привредни преступ у вези са његовом делатношћу.

**5. Критеријуми и мерила за оцену критеријума предложеног програма**

Поред општих критеријума прописаних чланом 11. Одлуке, бодују се и следећи критеријуми, и то на следећи начин:

* да располаже стручним капацитетима – од 0 до 15 бодова;

Доказ: фотокопија диплома или лиценца које доказују стручност пријављених лица

* Да је подносилац пријаве члан територијалног савеза- Спортски савез ГО Вождовац- од 0 до 20

Доказ:Потврда Спортског савеза ГО Вождовац

* да је подносилац пријаве претходно обављао делатност у области у области спорта за које је регистровано најмање две године– од 0 до 30 бодова
* да су све категорије пратиле календар такмичења под окриљем гранског савеза Београда у сезони 2015/2016– од 0 до 20 бодова
* број селекција млађих категорија пријављених за такмичење у сезонама 2014/15 и 2015/16 под окриљем гранског савеза Београда искључиво под именом клуба који је подносилац пријаве -– од 0 до 60 бодова;

Доказ за последња три критеријума: Оригинал или оверена фотокопија Потврде издате од стране гранског савеза .

**6. Где и како послати пријаве:**

Начини достављања: Препорученом поштом или доставом на писарници Градске општине Вождовац на адресу:

**Градска општина Вождовац,**

**Устаничка 53,**

**Београд**

Предлози програма морају бити достављени у запечаћеној коверти и са назнаком (читко и штампаним словима написано):

**ПРИЈАВА НА ЈАВНИ КОНКУРС ЗА ДОДЕЛУ СПОРТСКЕ ОПРЕМЕ ЗА МЛАЂЕ КАТЕГОРИЈЕ ИЗ ОБЛАСТИ СПОРТА (РУКОМЕТ, КОШАРКА, ОДБОЈКА И ФУДБАЛ) НА ТЕРИТОРИЈИ ГРАДСКЕ ОПШТИНЕ ВОЖДОВАЦ ЗА 2016.ГОДИНУ**

На полеђини коверте обавезно навести назив и адресу подносиоца пријаве.

Пријаве послате на други начин (факсом или е-mail-ом) или достављене на друге адресе, неће се разматрати.

Конкурс се објављује на званичном сајту Градске општине Вождовац (www.vozdovac.rs).

Конкурсну документацију подносиоци програма могу преузети са званичног сајта Градске општине Вождовац (www.vozdovac.rs).

Комисија од подносиоца пријаве има право да тражи додатна објашњења као и додатну документацију на увид.

Рок за подношење пријава на конкурс је 8 (осам) дана од дана објављивања јавног конкурса у средствима јавног информисања.

**7. Рок за доношење одлуке о додели средстава, право на приговор и објављивање одлуке**

Комисија води записник о спроведеном поступку јавног конкурса и сачињава предлог одлуке о избору програма и пројеката спортских организација којима се из буџета Градске општине Вождовац додељују средства. Записник и предлог одлуке Комисија доставља председнику градске општине Вождовац у року од 15 дана од дана истека рока за подношење пријава на јавни конкурс.

Председник Градске општине Вождовац, на основу записника и предлога одлуке Комисије, доноси одлуку о избору програма и пројеката спортских организација у року од 15 дана од дана пријема записника и предлога одлуке.

Комисија обавештава учеснике у поступку о резултатима јавног конкурса у року од осам дана од доношења одлуке из члана 14. ове одлуке. Учесници јавног конкурса имају право да Већу Градске општине Вождовац поднесу приговор у року од осам дана од дана достављања одлуке из члана 15 ове одлуке. Веће Градске општине Вождовац одлучује о поднетом приговору из става 1 овог члана у року од 15 дана од дана пријема приговора.

Одлука о избору програма и пројеката спортских организација објављује се у средствима јавног информисања и на званичној интернет страници Градске општине Вождовац у року од осам дана од дана коначности одлуке.

Председник градске општине Вождовац закључује уговоре о финансирању и суфинансирању програма и пројеката спортских организација у року од 15 дана од дана коначности одлуке о избору програма и пројекaта.

**7. Средства опредељена из буџета**

Из буџета ГО Вождовац средства опредељена за реализацију овог јавног конкурса биће утрошена на набавку спортске опреме и то комплет- дрес, шортс.

Уговором који се закључује након спроведеног конкурса као и набавке опреме биће одређена количина спортске опреме која ће се додељивати пријављеним кандидатима.